El Consell de Ministres, en la seva reunió del dia 9 de gener de 1981, 159/1981, l'acord de la Comissió Mixta Catalunya, relatiu al traspàs de Serveis en matèria de Patrimoni Arquitectònic, Edificació i Habitatge.
D'acord amb el que disposa la Disposició Transitòria sisena, apartat 2, de l'Estatut d'Autonomia de Catalunya,
Article únic.- Que es doni publicitat en el Diari Oficial de la Generalitat al Reial decret 159/1981, sobre traspàs de serveis de l'Estat a la Generalitat de Catalunya en matèria de Patrimoni Arquitectònic, Edificació i Habitatge.
Reial decret 159/1981, de 9 de gener, sobre transferència del Servei de l'Estat a la Generalitat de Catalunya en matèria de Patrimoni Arquitectònic, Edificació i Habitatge.
L'Estatut d'Autonomia de Catalunya, aprovat per Llei orgànica 4/1979, de 18 de desembre, en els punts 5 i 9 del seu article 9 estableix les competències exclusives de la Generalitat en matèria de patrimoni arquitectònic i habitatge.
La Comissió Mixta prevista a la disposició transitòria sisena de l'Estatut d'Autonomia de Catalunya ha procedit a concretar els corresponents serveis i inventariar els béns i drets de l'Estat que han d'ésser objecte de traspàs a la Generalitat, i ha adoptat respecte a això l'acord oportú en la seva sessió del Ple celebrat el 23 de desembre de 1980.
En virtut d'això, en compliment del que disposa la Disposició transitòria sisena 2, de l'Estatut d'Autonomia de Catalunya, a proposta dels Ministres d'Obres Públiques i Urbanisme i Administració Territorial, i prèvia deliberació del Consell de Ministres en la seva reunió del dia 7 de gener de 1981.
Article primer.- S'aprova l'acord de la Comissió Mixta prevista a la Disposició transitòria sisena de l'Estatut d'Autonomia de Catalunya, pel qual es concreten els Serveis i Institucions i els mitjans materials i personals que han d'ésser objecte de traspàs a la Generalitat en matèria de patrimoni arquitectònic, edificació i habitatge, adoptat pel Ple de l'esmentada Comissió en la seva sessió del dia 23 de desembre de 1980, i que es transcriu annex a aquest Reial decret.
Article segon.- En conseqüència queden traspassats a la Generalitat de Catalunya els serveis i institucions que es detallen en l'esmentat acord de la Comissió Mixta en els termes i amb les condicions que s'hi especifiquen i els béns, personal i crèdits pressupostaris que resulten del text de l'acord i els inventaris annexos.
Article tercer.- Aquests traspassos seran efectius a partir de la data assenyalada en l'acord de la Comissió Mixta.
Article quart.- Aquest Reial decret serà publicat simultàniament al Boletín Oficial del Estado i al Diari Oficial de la Generalitat, i adquirirà vigència a partir de la seva publicació.
Acord de la Comissió Mixta de Transferències
Luis Ortega Puente i Jaume Vilalta i Vilella, secretaris de la Comissió Mixta prevista a la disposició transitòria sisena de l'Estatut d'Autonomia de Catalunya,
Que en el Ple de la Comissió celebrat el dia 23 de desembre de 1980 s'acordà el traspàs a la Generalitat de Catalunya dels serveis referents a patrimoni arquitectònic, edificació i vivenda del Ministerio de Obras Públicas y Urbanismo, en els termes que es reprodueixen a continuació:
A)Competències que corresponen a la Generalitat.
L'article 9 de l'Estatut d'Autonomia de Catalunya, en els seus punts 5 i 9 estableix les competències exclusives de la Generalitat en matèria de patrimoni arquitectònic i habitatge.
Es traspassa a la Generalitat de Catalunya la titularitat dels serveis inherents a les competències en matèria de patrimoni arquitectònic, edificació i habitatge propis de l'Administració Central existents en el seu àmbit territorial.
Comsevulla, caldrà tenir en compte les següents particularitat i excepcions:
a)La Generalitat exercirà les competències referents a la qualificació d'habitatges de protecció oficial de l'Estat de promoció privada mitjançant l'aplicació de la legalitat estatal amb les peculiaritats que puguin establir-se a proposta de la Generalitat, als efectes d'obtenir beneficis econòmics, financers i fiscals derivats de l'esmentada qualificació.
b)La Generalitat de Catalunya s'acomodarà a la normativa tècnics bàsica de l'edificació en matèria de seguretat i higiene en el treball que sigui aplicable a tot el territori de l'Estat o que aquest dicti en l'aplicació o desplegament de convenis, acords o recomanacions de caràcter internacional.
3.L'estadística en matèria de patrimoni arquitectònic, edificació i habitatge, en la part que correspon al territori de la Generalitat, serà recollida i aportada pels serveis d'aquesta als serveis competents del Ministerio de Obres Públicas y Urbanismo, sens perjudici de les facultats que manté l'Estat per a la verificació i coordinació de les dades obtingudes.
4.Tindran efectes plens les inscripcions efectuades al Registre d'Entitats Immobiliàries que a tal efecte es creï a la Generalitat de Catalunya per a les societats el domicili de les quals es situï a l'àmbit territorial de la Generalitat de Catalunya i que figuressin inscrites al Registre existent al Ministerio de Obras Públicas y Urbanismo.
5.Es transfereixen igualment els serveis relatius al control de la qualitat en l'edificació, en els termes que es detallen a la llista adjunta núm. 1.
C)Béns, drets i obligacions de l'Estat que es traspassen a la Generalitat.
Són els compresos a la llista que figura amb el núm. 2.
D)Personal adscrit als Serveis i Institucions que es traspassen.
Passarà a dependre de la Generalitat de Catalunya, per tal que aquesta exerceixi les competències que li pertoquen en les matèries que es traspassen, el personal afecte als serveis perifèrics del Ministerio de Obras Públicas y Urbanismo a Catalunya que s'especifiquen a la llista nominal que s'adjunta amb el núm. 3, indicant-ne el nivell orgànic, la naturalesa jurídica de llur relació amb l'Estat, així com llurs retribucions bàsiques i complementàries, determinant i quantificant els corresponents crèdits del personal que passi a la Generalitat.
En l'esmentada llista núm. 3 es detallen també els llocs de treball vacants amb indicació del cos al qual estiguin adscrits i de llur nivell orgànic.
F)Crèdits pressupostaris de l'exercici corrent que es traspassen a la Generalitat.
En el moment de l'efectivitat d'aquest acord es traspassen a la Generalitat els crèdits i quantitats corresponents als serveis traspassats i que es recullen a l'adjunt estat núm. 4.
Els expedients de contractació en marxa en el moment de la data d'aquest acord, el tràmit dels quals no hagi arribat a l'anunci públic corresponent es traspassaran a la Generalitat de Catalunya.
A aquest efecte es facilitarà la documentació corresponent.
Els esmentats expedients són els que determina la llista núm. 5, en la qual s'inclouen els crèdits corresponents a l'anualitat prevista per a l'exercici 1981.
Respecte a les obres ja contractades, es traspassaran els crèdits corresponents a fi que la Generalitat de Catalunya, en el moment de l'efectivitat d'aquest acord, pugui complir els compromisos de pagament no realitzats per l'Estat en l'exercici de 1980.
A partir de l'entrada en vigor d'aquest acord, la Generalitat de Catalunya es farà càrrec de les anualitats corresponents a les obres contractades, revisions i liquidacions, tenint en compte que els esmentats conceptes es carreguen als crèdits ordinaris d'inversió dels Pressupostos de l'Estat.
La Generalitat de Catalunya es subroga a partir d'aquest acord en els drets i obligacions derivats de les obres i els expedients que se li traspassen.
G)Efectivitat de les transferències.
Aquests traspassos tindran efectivitat el primer de febrer de 1981 i l'Administració de l'Estat es farà càrrec fins el primer de maig de 1981 d'abonar les remuneracions del personal.
I per tal que consti expedim aquesta certificació a Madrid el 23 de desembre de 1980 - Luis Ortega, Jaume Vilalta
(Vegeu llistes a les pàgines 134-136 del DOGC núm. 113, de 25 de febrer de 1981)